„A tanár az a gyerek, aki legtovább jár az iskolába.”

 (Juhász Gyula)

Fazekas István Zoltán Várys diákból lett Várys pedagógus.

Első diplomáját a Bessenyei György Tanárképző Főiskola matematika-fizika szakán szerezte, 2003-ban középiskolai informatika tanári diplomát szerzett a Debreceni Egyetemen.

Pedagógus pályáját 1994-ben kezdte, a Demecseri Általános Iskolában, 2003. szeptemberétől a gimnázium pedagógusa.

Végtelenül elhivatott a szakterületén, kimagasló szakmai tudással rendelkezik az informatika területén.

A szülők és a kollégák nem csupán szakmai kérdésekben számíthattak rá, empátiájával, támogató együttműködésével sokakat segített az élet kihívásaival való megküzdésében.

Feladatait nagy szakértelemmel és kellő alázattal látja el.

Tanítványai szeretik, a szülők közössége körében nagy tiszteletnek örvend.

Fontos számára a valódi értékek közvetítése és elfogadtatása kollégákkal, szülőkkel, diákokkal egyaránt.

Minden segítő és önkéntes programba bekapcsolódik. Diákjainkat nemcsak középfokú érettségire készíti fel, hanem emelt szintű érettségire és országos informatikai versenyekre is.

Az ECDL vizsgaközpont kialakításában és működésében aktív szerepet vállal.

Iskolai műsorok, rendezvények, sportversenyek, diákprogramok szervezésében és lebonyolításában is aktívan részt vesz.

Emberi tartása, pedagógiai munkássága követendő példa lehet a következő nemzedék számára.